# UEFAren Europako Superkopa

UEFAren Europako Superkopa (ingelesez: UEFA Super Cup) Europako futbol taldeentzako txapelketa da, UEFAk antolatua. Txapeldunen Ligako irabazleak Europa Leagueko irabazlearen kontra jokatzen duena. Hiru urtez jarraian edo bost aldiz txapelduna denak Garaikurra eskuratzen du. Momentuz AC Milanek bakarrik lortu du.

## Historia
### 1997 arte

1972an Glasgowko Rangers F.C.-k (Errekopako txapelduna zenak) bere mendeurrena ospatzeko Europako txapelduna zen Ajax Amsterdamekin partida jokatu zuen. Ekitaldi hau ez zuen UEFAk antolatu eta beraz ez du Superkopako zerrendan onartzen. Hala ere partida hau izan zen 1973an Europako Superkopa abiarazteko pizgarri.
Europako Kopako irabazleak eta Europako Errekopakoak elkarren aurka jokatzen zuten. Txapelduna erabakitzeko bi partida jokatzen ziren, zozketaz erabakitzen zen noren zelaian jokatu aurrena.
Ekitaldi batzuk ez ziren jokatu:
* 1974an FC Bayern Munich eta 1. FC Magdeburgen artekoa arrazoi politikoengatik.
* 1981an Liverpool FC eta Dinamo Tbilisiren artekoa data arazoengatik.
* 1985ean Juventus FC eta Everton FC-ren artekoa, UEFAk talde ingelesak zigortu baitzituen Heyselgo tragediaren ondoren.
Beste ekitaldi batzutan partida bakarra jokatu zen:
* 1984an Juventus FC eta Liverpool FC-ren artean itzulerako partida ez zen jokatu data arazoengatik.
* 1986an Steaua Bukarest eta Dinamo Kieven artean arrazoi politikoengatik Monakon jokatu zen.
* 1991an Manchester United FC eta Belgradeko Izar Gorriaren artean itzulerako partida ez zen jokatu Jugoslaviaren gerra egoeragatik.

### 1998tik aurrera

Partida bakarrean erabakitzen da txapelduna. Partida hori Monakon jokatu izan da 2012 arte, Luis II.a Estadioan. 2013tik aurrera estadio desberdinetan jokatuko da.
1999 arte Txapeldunen Ligaren irabazleak Europako Errekopako txapeldunarekin jokatu zuen, baina Errekopa desagertu zenez 2000tik aurrera Europa Leagueko txapelduna izan da aurkaria.
2019 urteko finalean epailea emakumezkoa izan zen, historian aurreneko aldiz.

## Podiuma

* Real Madril 6 Kopa ||
* AC Milan 5 Kopa ||
* Bartzelona 5 Kopa ||
* Liverpool 4 Kopa ||
* Atletico Madril 3 Kopa ||

## Palmaresa

* Argipenak:
** (E) Europako Kopa edo Txapeldunen Ligako txapelduna.
** (R) Europako Errekopako txapelduna.
** (U) UEFA Kopako edo Europa Leagueko txapelduna.
** (luz.) Luzapenaren ondoren.
** (pen) Penalti jaurtiketak.

## Garaipenak
### Taldeka

| Taldea | Garaipenak | Urteak |
| Real Madril | 6 | 2002, 2014, 2016, 2017, 2022, 2024 |
| AC Milan | 5 | 1989, 1990, 1994, 2003, 2007 |
| FC Barcelona | 5 | 1992, 1997, 2009, 2011, 2015 |
| Liverpool FC | 4 | 1977, 2001, 2005, 2019 |
| Atlético de Madrid | 3 | 2010, 2012, 2018 |
| RSC Anderlecht | 2 | 1976, 1978 |
| Ajax Amsterdam | 2 | 1973, 1995 |
| Juventus FC | 2 | 1984, 1996 |
| Valencia CF | 2 | 1980, 2004 |
| FC Bayern Munich | 2 | 2013, 2020 |
| Chelsea FC | 2 | 1998, 2021 |
| Dinamo Kiev | 1 | 1975 |
| Nottingham Forest FC | 1 | 1979 |
| Aston Villa FC | 1 | 1982 |
| Aberdeen FC | 1 | 1983 |
| Steaua Bukarest | 1 | 1986 |
| FC Porto | 1 | 1987 |
| RKV Malinas | 1 | 1988 |
| Manchester United FC | 1 | 1991 |
| AC Parma | 1 | 1993 |
| SS Lazio | 1 | 1999 |
| Galatasaray SK | 1 | 2000 |
| Sevilla FC | 1 | 2006 |
| Zenit San Petersburgo | 1 | 2008 |
| Manchester City FC | 1 | 2023 |

### Federazioka

| Herrialdea | Garaipenak | Taldeak |
| Espainia | 17 | Real Madrid (6), FC Barcelona (5), Atlético de Madrid (3), Valencia CF (2), Sevilla FC (1) |
| Italia | 9 | AC Milan (5), Juventus FC (2), AC Parma (1), SS Lazio (1) |
| Ingalaterra | 9 | Liverpool FC (3), Chelsea FC (2), Nottingham Forest FC (1), Aston Villa FC (1), Manchester United FC (1), Manchester City FC (1) |
| Belgika | 3 | RSC Anderlecht (2), RKV Malinas (1) |
| Herbehereak | 2 | Ajax Amsterdam (2) |
| Alemania | 2 | FC Bayern Munich (2) |
| Ukraina | 1 | Dinamo Kiev (1) |
| Eskozia | 1 | Aberdeen FC (1) |
| Errumania | 1 | Steaua Bukarest (1) |
| Portugal | 1 | FC Porto (1) |
| Turkia | 1 | Galatasaray SK (1) |
| Errusia | 1 | Zenit San Petersburgo (1) |

### Lehiaketaren arabera

| Lehiaketa | Garaipenak |
| (E) Europako Kopa / Txapeldunen Ligaren irabazlea | 27 |
| (R) Europako Errekoparen irabazlea | 12 |
| (U) UEFA Kopa / Europa Leagueren irabazlea | 8 |

## Kanpo estekak

* Datuak: Q484028
* Multimedia: UEFA Super Cup / Q484028